CELEX: 32008D0982
Language: ro
Date: 2008-12-08 00:00:00
Title: 2008/982/CE: Decizia Comisiei din 8 decembrie 2008 privind autorizarea Regatului Unit în vederea încheierii de acorduri cu domeniul Jersey, domeniul Guernsey și Insula Man pentru ca transferurile de fonduri între Regatul Unit și fiecare dintre aceste teritorii să fie considerate transferuri de fonduri în interiorul Regatului Unit, în conformitate cu Regulamentul (CE) nr. 1781/2006 al Parlamentului European și al Consiliului [notificată cu numărul C(2008) 7812]

31.12.2008   
            
            
               RO
            
            
               Jurnalul Oficial al Uniunii Europene
            
            
               L 352/34
            
         
      DECIZIA COMISIEI
   
   din 8 decembrie 2008
   privind autorizarea Regatului Unit în vederea încheierii de acorduri cu domeniul Jersey, domeniul Guernsey și Insula Man pentru ca transferurile de fonduri între Regatul Unit și fiecare dintre aceste teritorii să fie considerate transferuri de fonduri în interiorul Regatului Unit, în conformitate cu Regulamentul (CE) nr. 1781/2006 al Parlamentului European și al Consiliului
   [notificată cu numărul C(2008) 7812]
   (Numai textul în limba engleză este autentic)
   (2008/982/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 1781/2006 al Parlamentului European și al Consiliului din 15 noiembrie 2006 cu privire la informațiile privind plătitorul care însoțesc transferurile de fonduri (1), în special articolul 17,
   având în vedere cererea Regatului Unit,
   întrucât:
   
               (1)
            
            
               La 15 decembrie 2006, Regatul Unit a solicitat o derogare în temeiul articolului 17 din Regulamentul (CE) nr. 1781/2006 cu privire la transferurile de fonduri între Regatul Unit și domeniul Jersey, domeniul Guernsey și Insula Man.
            
         
               (2)
            
            
               În conformitate cu articolul 17 alineatul (2) din Regulamentul (CE) nr. 1781/2006, transferurile de fonduri între, pe de o parte, domeniul Jersey, domeniul Guernsey și Insula Man și, pe de altă parte, Regatul Unit au fost considerate provizoriu, începând cu 1 ianuarie 2007, transferuri de fonduri în interiorul Regatului Unit.
            
         
               (3)
            
            
               În cadrul reuniunii din 18 aprilie 2008 a Comitetului pentru prevenirea spălării banilor și a finanțării terorismului, statele membre au fost informate că Comisia apreciază că i s-au transmis informațiile necesare pentru evaluarea cererii depuse de Regatul Unit.
            
         
               (4)
            
            
               Domeniul Jersey, domeniul Guernsey și Insula Man nu fac parte din teritoriul Comunității determinat în conformitate cu articolul 299 din Tratatul CE, dar fac parte din zona monetară a Regatului Unit și, prin urmare, respectă criteriul prevăzut la articolul 17 alineatul (1) litera (a) din Regulamentul (CE) nr. 1781/2006.
            
         
               (5)
            
            
               Prestatorii de servicii de plată din domeniul Jersey, domeniul Guernsey și Insula Man participă direct la sistemele de plată si regularizare din Regatul Unit și vor participa pe viitor la sistemul Faster Payments, respectând, astfel, criteriul prevăzut la articolul 17 alineatul (1) litera (b) din Regulamentul (CE) nr. 1781/2006.
            
         
               (6)
            
            
               Domeniul Jersey, domeniul Guernsey și Insula Man au introdus în ordinea juridică respectivă dispoziții ce corespund cu cele ale Regulamentului (CE) nr. 1781/2006, printre acestea numărându-se, mai ales: Community Provisions (Wire Transfers) (Jersey) Regulations 2007, Transfers of Funds Ordinances for Guernsey, Sark and Alderney (Bailiwick of Guernsey) și Isle of Man's European Communities (Wire Transfers Regulation) (Application) Order 2007, cât și Isle of Man's EC Wire Transfer Regulations 2007.
            
         
               (7)
            
            
               Actul The Money Laundering (Jersey) Order 2008, completat de Handbook for the Prevention and Detection of Money Laundering and the Financing of Terrorism, Bailiwick of Guernsey's Criminal Justice (Proceeds of Crime) Regulations 2007, completat de Handbook for Financial Services Businesses on Countering Financial Crime and Terrorist Financing, cât și Isle of Man's Criminal Justice (Money Laundering) Code 2007, completat de Anti-Money Laundering Guidance Notes Handbook contribuie la instaurarea unui regim solid de luptă împotriva spălării banilor în aceste trei jurisdicții.
            
         
               (8)
            
            
               Actul Terrorism (United Nations Measures) (Channel Islands) Order 2001 (SI 2001 N
                  
                     o
                  3363), actul The Terrorism (United Nations Measures) (Isle of Man) Order 2001 (SI 2001 N
                  
                     o
                  3364), cât și actul Al-Qaida and Taliban (United Nations Measures) (Channel Islands) Order 2002 (SI 2002 N
                  
                     o
                  258) și Al-Qa’ida and Taliban (United Nations Measures) (Isle of Man) Order 2002 (SI 2002 N
                  
                     o
                  259), combinate cu utilizarea unei liste recapitulative elaborate de Regatul Unit cuprinzând numele persoanelor și denumirile grupurilor și entităților ale căror bunuri trebuie înghețate și care cuprinde obiectivele sancțiunilor financiare de pe listele elaborate de Națiunile Unite, Uniunea Europeană și Regatul Unit, garantează luarea de măsuri corespunzătoare în domeniul Jersey, domeniul Guernsey și Insula Man pentru impunerea de sancțiuni financiare entităților sau persoanelor care figurează pe lista Națiunilor Unite sau a Uniunii Europene.
            
         
               (9)
            
            
               Așadar, domeniul Jersey, domeniul Guernsey și Insula Man au adoptat dispoziții identice cu cele prevăzute de Regulamentul (CE) nr. 1781/2006 și impun aplicarea acestor reguli prestatorilor respectivi de servicii de plată, respectând astfel criteriul stabilit la articolul 17 alineatul (1) litera (c) din regulamentul indicat.
            
         
               (10)
            
            
               Prin urmare, este necesar să se acorde derogarea solicitată de Regatului Unit.
            
         
               (11)
            
            
               Măsurile prevăzute de prezenta decizie sunt în conformitate cu avizul Comitetului pentru prevenirea spălării banilor și a finanțării terorismului,
            
         ADOPTĂ PREZENTA DECIZIE:
   Articolul 1
   Regatul Unit este autorizat să încheie acorduri cu domeniul Jersey, domeniul Guernsey și Insula Man, pentru ca transferurile de fonduri între Regatul Unit și fiecare dintre aceste teritorii să fie considerate transferuri de fonduri în interiorul Regatului Unit, în conformitate cu Regulamentul (CE) nr. 1781/2006.
   Articolul 2
   Prezenta decizie se adresează Regatului Unit al Marii Britanii și Irlandei de Nord.
   
      Adoptată la Bruxelles, 8 decembrie 2008.
      
         
            Pentru Comisie
         
         Charlie McCREEVY
         
         
            Membru al Comisiei
         
      
   
   
      (1)  JO L 345, 8.12.2006, p. 1.